open-index/open-wikipedia-markdown huggingface dataset:
சான்சி

**சான்சி மாகாணம்** (*Shanxi*, ) என்பது மக்கள் சீனக் குடியரசில் உள்ள ஒரு மாகாணம் ஆகும். இது சீனாவின் வடக்கு வட்டாரப் பகுதியில் அமைந்துள்ளது. இதன் பெயரான சான்சி என்பதன் பொருள் மலைத்தொடரின் மேற்கு என்பதாகும். இந்த மாகாணம் தாய்ஹான் மலைகளின் மேற்கில் உள்ளதால் இப்பெயர் பெற்றது.

சான்சி மாகாணத்தின் எல்லைகளாக கிழக்கே ஏபெய் மாகாணமும், தெற்கில் ஹெய்நான் மாகாணமும், மேற்கில் சென்சி மாகாணம், வடக்கில் உள் மங்கோலியாவும் உள்ளன. இந்த மாகாணம் ஒரு பீடபூமியாகும் இது மலைத்தொடர்களால்  சூழப்பட்டுள்ளது. இந்த மாகாணத்தின் தலைநகர் தையுவான் ஆகும்.

## வரலாறு
கி. மு. 722-403 கால இடைவெளியில்  ஜின் அரசு தற்போதைய ஷாங்சியில் அமைந்திருந்தது. இது கி.மு 403 தொடக்கத்தில்  ஹான், ழாவோ,  வேய்  என மூன்றாக பிளவுபட்டிருந்தது. கி. மு. 403-221 காலகட்டத்தில் போரிடும் நாடுகள் காலத்தில் இந்த மாநிலங்கள் வீழ்ச்சியடைந்தபின் குன் மரபினரின் குன் அரசுடன் (கி.மு.221-206 ) இணைக்கப்பட்டன.

## பொருளாதாரம்
ஷங்சி மாகாணத்தில் மக்களின் சராசரி மொத்த உள்நாட்டு உற்பத்தி தேசிய அளவில் சராசரி உற்பத்தியைவிடக் குறைவாக உள்ளது. கிழக்குச்சீனாவில் உள்ள மாகாணங்களுடன் ஒப்பிடுகையில், ஷங்சி மாகாணம், வளர்ச்சியில் பின்தங்கியே உள்ளது. அதற்கு பல காரணங்கள் கூறப்படுகின்றன. குறிப்பாகக் கடல்வழியே வணிகம் மேற்கொள்ளும் வாய்ப்புள்ள கிழக்குக்கடற்கரை மாகாணங்களைப் போலல்லாது அமைந்துள்ள இதன் புவியியலமைப்பு சர்வதேச வணிகத்தில் ஈடுபடத்தடையாக உள்ளது. ஷங்சி மாகாணத்தில் விளையும் முக்கிய பயிர்கள் கோதுமை, மக்காச்சோளம், கம்பு, பருப்பு வகைகள்,  உருளைக்கிழங்கு போன்றவை ஆகும். ஷங்சியின் உள்ளூர் காலநிலை மற்றும் குறுகிவரும் நீர்வளம் போன்ற காரணங்களால் வேளாண்மையை ஒரு அளவுக்குமேல் விரிவுபடுத்த இயலாத நிலையுள்ளது.

சான்சி மாகாணத்தில் கண்டறியப்பட்டுள்ள நிலக்கரி இருப்பு 260 பில்லியன் மெட்ரிக் டன்களாகும். இது சீனாவின் மொத்த நிலக்கரி இருப்பில் மூன்றில் ஒரு பங்கு. இதனால் சான்சி மாகாணத்தில் நிலக்கரி வெட்டியெடுக்கும் தொழில் சிறப்பாக உள்ளது. இதனால் சீனாவின் முன்னணி நிலக்கரி நிறுவனங்கள் இங்கு உள்ளன. இங்கு ஆண்டுக்கு 300 மில்லியன் மெட்ரிக் டன் நிலக்கரிக்குமேல்  உற்பத்தி செய்யப்படுகிறது. இங்கு தத்தோங் (大同), நிங்வு (宁武), கிசின் (西山), ஹிடாங் (河东), குங்சிய் (沁水), ஹுவோக்சி (霍西) ஆகிய நிறுவனங்கள் செயல்படுகின்றன. மேலும் சான்சி மாகாணத்தில் சுமார் 500 மில்லியன் டன்  பாக்சைட் உள்ளதாக மதிப்பிடப்பட்டுள்ளது. இது மொத்தச் சீன பாக்சைட் இருப்பில் மூன்றில் ஒரு பங்கு ஆகும்.

## மக்கள் வகைப்பாடு
இங்கு வாழும் மக்களில் பெரும்பாண்மையானோர் ஹான் சீன  மக்கள் இனத்தவர்கள். மேலும் மங்கோலியர், மன்சு, ஊய் மக்கள் ஆகிய சிறுபாண்மையினரும் கணிசமாக வாழ்கின்றனர். 

2004 ஆம் ஆண்டில், பிறப்பு விகிதம் 1000 மக்களுக்கு 12.36 ஆகவும்,  இறப்பு விகிதம் 1000 மக்கள் தொகைக்கு 6.11 ஆகவும் இருந்தன. பாலின விகிதம் 105.5 ஆண்களுக்கு 100 பெண்கள் என்று இருந்தது. http://www.stats.gov.cn/tjgb/ndtjgb/dfndtjgb/t20050322_402237103.htm 

## சமயம்
சான்சி மாகாணத்தில் சீன நாட்டுப்புற மதங்கள் (தாவோயிச மரபுகள் மற்றும் கன்ஃபூஷியசம் உட்பட) சீன பௌத்தம் போன்றவை பரவலாக உள்ளன.  2007 மற்றும் 2009 ஆண்டுகளில் நடத்திய ஆய்வுகளின்படி, மக்கள் தொகையில் 15.61% மக்கள் முன்னோர்களை வழிபடும் நம்பிக்கை கொண்டவர்களாக உள்ளனர். மேலும் மக்கள்தொகையில் 2.17% மக்கள் கிருத்துவர்கள் ஆவர்.  மக்கள்தொகையில் 82.22% பேர் மதம் பற்றிய விவரங்களைக் கொடுக்கவில்லை இவர்கள் சமயப்பற்று அல்லது ஈடுபாடு அற்றவர்களாகவோ அல்லது பழங்குடி மதமாகவோ, புத்த மதம், கன்பூசிம்,  தாவோ, மற்றும் சிறுபான்மையினரான முஸ்லிம்கள் ஆகியோர் இருக்கலாம்.

## மேற்கோள்கள்

பகுப்பு:சீனாவின் மாகாணங்கள்
நந்திகிராம் விரைவுவண்டி

**நந்திகிராம் விரைவுவண்டி**, இந்திய இரயில்வேயின் கட்டுப்பாட்டில் இயங்கும் விரைவுவண்டியாகும். இது மும்பைக்கும்  நாக்பூருக்கும் பயணிக்கும் வண்டி. இது அவுரங்காபாத், நாந்தேடு ஆகியவற்றின் வழியாக செல்கிறது.

## வண்டிகள்

## நிறுத்தங்கள்
*மும்பை சி.எஸ்.டி
*தாதர்
*டாணே
*கல்யாண்
*மன்மாட்
*ஔரங்காபாத்
*ஜால்னா
*பர்பணி
*நாந்தேடு
*ஆதிலாபாத்
*சேவாகிராம்
*நாக்பூர்

## இணைப்புகள்
* வண்டியின் வழித்தட விவரங்கள்

பகுப்பு:இந்திய இரயில்வே
மார்டெலோ காவற்கோபுரம், அம்பாந்தோட்டை

**மார்டெலோ காவற்கோபுரம்** (*Martello Tower*) என்பது அம்பாந்தோட்டையில் அமைந்துள்ள, ஒரு சிறிய வட்ட அமைப்பில் உள்ள கோட்டை ஆகும். இது மார்டெலோ காவற்கோபுரத்தைப் பின் பற்றி அமைக்கப்பட்டது.

## அம்பாந்தோட்டைக் கோட்டை
அம்பாந்தோட்டைக் கோட்டை ஒல்லாந்தரால் 1760 இல் உப்புக் குள நிலங்களைப் பாதுகாக்கும் நோக்கில் அமைக்கப்பட்டது. அப்பகுதியை பிரித்தானியர் மார்டெலோ காவற்கோபுரம் அமைக்கப் பயன்படுத்தினர்

## இவற்றையும் பார்க்க
* இலங்கையின் கோட்டைகள்

## உசாத்துணை

## மேலதிக வாசிப்பு
* 
* 

பகுப்பு:இலங்கையில் உள்ள கோட்டைகள்
பகுப்பு:அம்பாந்தோட்டை மாவட்டம்
பகுப்பு:இலங்கையின் தொல்லியற்களங்கள்
இராமன் விளைவு

பொருளொன்றின் வழியே ஒற்றைநிற ஒளி செல்லும் போது சிதறலடைகிறது. சிதறலடைந்த ஒளி, படுகின்ற அதிர்வெண்ணை மட்டுமல்லாமல் சில புதிய அதிர்வெண்களையும் கொண்டிருந்தது. இவ்வாறு சிதறும் ஒளியின் அலைநீள மாற்றத்திற்கு **இராமன் விளைவு** (Raman Effect) எனப் பெயர். இக்கண்டுபிடிப்பிற்காக இராமனுக்கு 1930- ஆம் ஆண்டு இயற்பியலுக்கான நோபல் பரிசு வழங்கப்பட்டது.

## ராமன் விளைவு என்றால் என்ன?
ஒளி ஓர் ஒளிபுகும் ஊடகத்தின் ஊடே செல்லும் போது, சிதறடிக்கப்பட்டு அதன் அலைநீளத்தில் மாறுதல் ஏற்படுகிறது. இதுவே **[[ராமன் சிதறல்]]** [Raman Scattering] அல்லது **ராமன் விளைவு** [Raman Effect] என அழைக்கப்படுகிறது. இவ்வாறு உட்புகும் ஒளியில் உள்ள போட்டான்களுக்கும்  மூலக்கூறுகளுக்குமிடையே ஆற்றல் பரிமாற்றம் நிகழும்போது வெளிவரும் ஒளியின் அலைநீளம் மாறுகிறது. 
 
இராமன் விளைவில் மாற்றம் அடைந்த அதிர்வெண் கொண்ட வரிகளை இராமன் வரிகள் என்கிறோம். இவ்வாறு சிதறும் ஒளி மூன்று கூறுகளைக் கொண்டுள்ளது. அவை 
* படுகதிருக்குச் சமமான அலைநீளமுள்ள முதன்மை அல்லது ராலே வரி;
* முதன்மை வரியைவிட அதிக அலைநீளமுள்ள ஸ்டோக்சு வரிகள்;
* முதன்மை வரியைவிட குறைவான அலைநீளமுள்ள எதிர் ஸ்டோக்சு வரிகள்;

## பயன்பாடுகள்
இயற்பியலை விட வேதியியலில் இராமன் சிதறல் அதிகம் பயன்படுத்தப்பட்டு உள்ளது. கரிம, கனிம வேதியியலில் சிதைவுறுத்தா வேதிப்பகுப்பிற்கு முதன்மையாக பயன்படுத்தப்படுவது இராமன் விளைவே. பகுப்பிற்குட்பட்ட பொருளின் “கைரேகை” யாக இராமன் நிறமாலை உள்ளது; திரவங்களுக்கு மட்டுமல்லாது வளிம, திடப்பொருள்களுக்கும் இம்முறையைப் பயன்படுத்தலாம் என்பது இதன் சிறப்பு.

:* பெட்ரோலியவேதித் தொழில், மருந்தாக்கத் தொழில் ஆகியவற்றில் தயாரிப்புகளைக் கண்காணித்தல்,
:* சட்டப்புறம்பான போதை மருந்துகளை எடுத்துச்செல்ல பயன்படும் உறைகளைச் சிதைவுறுத்தாமலேயே அவ்வகையான மருந்துகளை இனம் காணல்,
:* வண்ணப்பூச்சுகள் இருகும்போது எவ்வித மாற்றங்களை அடைகின்றன என்பதை அறிதல்,
:* அணுக்கருக் கழிவுகளை தொலைவிலிருந்தே ஆய்வு செய்தல்,
:* 10  -11  வினாடியே ஆயுட்காலம் கொண்ட நிலையற்ற வேதி இனங்களின் நிறமாலைகளை பதிவு செய்வதில் ஒளிவேதியலாளர்கள், ஒளிஉயிரியலாளர்களுக்கு லேசர்-இராமன் நிறமாலையியல் தொழில்நுட்பங்கள் உதவுகின்றன.

## மேற்கோள்கள்


## இப்பக்கத்தில் பயன்படுத்தப்பட்டுள்ள கலைச்சொற்கள்
* எதிர் ஸ்டோக்சு = anti-Stokes; 
* சிதைவுறுத்தா வேதிப்பகுப்பு = non-destructive chemical analysis; 
* பெட்ரோலியவேதித் தொழில் = petrochemical industry; 
* மருந்தாக்கத் தொழில் = pharmaceutical industry; 
* நிலையற்ற வேதி இனம் = transient chemical species; 
* ஒளிவேதியலாளர் = photochemist; 
* ஒளிஉயிரியலாளர் = photobiologist;

## வெளியிணைப்புகள்
* Surface Enhanced Raman Scattering.
* Explanation from Hyperphysics in Astronomy section of gsu.edu
* Raman Spectroscopy - Tutorial at Kosi.com 
* December 1930;Prof. R. W. Wood Demonstrating the New "Raman Effect" in Physics 
* A short description of spontaneous Raman scattering 
* http://portal.acs.org/portal/acs/corg/content?_nfpb=true&_pageLabel=PP_ARTICLEMAIN&node_id=924&content_id=WPCP_007605&use_sec=true&sec_url_var=region1&__uuid=1e67280a-2f5d-46fe-8959-1bb33ba4c173

பகுப்பு:இயற்பியல் தத்துவங்கள்
பகுப்பு:ஒளியியல்
1600

**1600** (MDC) கிரெகொரியின் நாட்காட்டியில் ஒரு சனிக்கிழமையில் ஆரம்பமான நெட்டாண்டு ஆகும், அல்லது 10-நாட்கள் பின்தங்கிய பழைய யூலியன் நாட்காட்டியில் செவ்வாய்க்கிழமையில் ஆரம்பமான நெட்டாண்டு ஆகும். இது 2000 ஆண்டுக்கு முன்னர் வரும் கடைசி நூற்றாண்டு நெட்டாண்டு ஆகும்.

## நிகழ்வுகள்
* சனவரி 1 - இசுக்கொட்லாந்து இராச்சியம் இந்நாளை புத்தாண்டு நாளாக அறிவித்தது.
* சனவரி - செபால்டு டெ வீர்ட் என்பவரால் முதல் தடவையாக போக்லாந்து தீவுகள் கண்டுபிடிக்கப்பட்டது.
* பெப்ரவரி 17 - மெய்யியலாளர் கியோர்டானோ புரூணோ ரோம் நகரில் சமயத்துக்கு எதிரான கருத்துகள் தெரிவித்தமைக்காக எரித்துக் கொல்லப்பட்டார்.
* பெப்ரவரி 19 - பெருவின் ஹுவாய்னப்புட்டினா எரிமலை வெடித்ததில் பெரும் அழிவு ஏற்பட்டது.
* டிசம்பர் 31 - இங்கிலாந்தில் கிழக்கிந்திய நிறுவனத்திற்கு அரசப் பட்டயம் வழங்கப்பட்டது.
* புவியின் காந்தப் புலம் பற்றிய விரிவான நூலை வில்லியம் கில்பர்ட் வெளியிட்டார்.
* சான் மரீனோவின் அரசியலமைப்பு எழுதப்பட்டது.

## பிறப்புகள்
* ஜனவரி 28 - ஒன்பதாம் கிளமெண்ட் (திருத்தந்தை) (இ. 1669)
* நவம்பர் 19 - இங்கிலாந்தின் முதலாம் சார்லசு மன்னர் (இ. 1649)

## இறப்புகள்
* பெப்ரவரி 17 - கியோர்டானோ புரூணோ, இத்தாலிய மெய்யியலாளர் (பி. 1548)
* என்றீக்கே என்றீக்கசு, போர்த்துக்கீச இயேசு சபை போதகர், மதப்பரப்புனர் (பி. 1520)

## மேற்கோள்கள்

## மேலும் பார்க்க
*அறிவியலில் 1600

*
நூற்றாண்டு நெட்டாண்டு

கிரெகொரியின் நாட்காட்டியில், **நூற்றாண்டுக் கடைசி நெட்டாண்டு** (*end-of-century leap year*) அல்லது பொதுவாக **நூற்றாண்டு நெட்டாண்டு** (*century leap year*) என்பது 400 ஆல் சரியாக வகுக்கப்படும் ஆண்டைக் குறிக்கும். ஏனைய நெட்டாண்டுகளைப் போன்று இவ்வாண்டின் பெப்ரவரி மாதத்தில் 29 நாட்கள் இருக்கும். 400 ஆல் சரியாக வகுக்கப்படாத நூற்றாண்டுக் கடைசி ஆண்டுகள் சாதாரண ஆண்டுகள் ஆகும். எடுத்துக்காட்டாக, 2000, 2400 ஆகிய ஆண்டுகள் நூற்றாண்டு நெட்டாண்டுகளாக இருக்கும். இவை சரியாக 366 நாட்களைக் கொண்டிருக்கும். அதே வேளையில், 4 ஆல் வகுக்கப்படக்கூடிய, ஆனால் 400 ஆல் வகுக்கப்படாத 1800, 1900, 2100, 2200, 2300, 2500 ஆகியன 365 நாட்களைக் கொண்ட சாதாரண ஆண்டுகளாக இருக்கும். நூற்றாண்டுக் கடைசி நெட்டாண்டு எப்போதும் ஒரு சனிக்கிழமையிலேயே ஆரம்பிக்கும். இதனால், அவ்வாண்டின் பெப்ரவரி 29 எப்போதும் ஒரு செவ்வாய்க்கிழமையாக இருக்கும்.

கிரெகோரியின் நாட்காட்டி ஒரு சராசரி ஆண்டை அளிக்கிறது, இது தற்போது புவியின் வருடாந்திர சுழற்சிக் காலத்தை பழைய யூலியன் நாட்காட்டியை விட மிக நெருக்கமாக கணிக்கிறது, இதில் ஒவ்வொரு நான்காவது ஆண்டும் (நூற்றாண்டின் இறுதி ஆண்டுகள் உட்பட) ஒரு நெட்டாண்டு ஆகும். யூலியன் சமன்பாடு பல லீப் நாட்களை (ஒவ்வொரு 400 ஆண்டுகளுக்கும் 3 ஐ) சேர்க்கிறது, இதனால் யூலியன் நாட்காட்டி வானியல் பருவங்களைப் பொறுத்து படிப்படியாக நகர்கிறது. காலப்போக்கில், யூலியன் நாட்காட்டியில் இலைதுளிர்ப்பருவத்துச் சமவிராக்காலம் போன்ற இயற்கை நிகழ்வுகள் முந்தி முந்தி ஏற்படத் தொடங்கின.

கிரெகோரியின் நாட்காட்டி 1582 இல் அறிமுகப்படுத்தப்பட்டது, ஆனாலும் பல்வேறு நாடுகள் பிந்தைய நூற்றாண்டுகளிலேயே தமது நாடுகளில் அறிமுகப்படுத்தின. 1582 க்கு முந்தைய தேதிகள் பொதுவாக யூலியன் நாட்காட்டியைப் பயன்படுத்தி கணக்கிடப்படுகின்றன, மேலும் வெவ்வேறு நாடுகளில் 1582 க்கு இடையிலான தேதிகள் மற்றும் கிரெகோரியன் நாட்காட்டியை ஏற்றுக்கொள்வது குறித்து வெவ்வேறு மரபுகள் உள்ளன. பார்க்க: பழைய, புதிய பாணி நாட்கள்

## மேற்கோள்கள்
* 

## வெளி இணைப்புகள்
* An Introduction to Calendars courtesy of the United States Naval Observatory 
* Frequently Asked Questions about Calendars
* History of Gregorian Calendar 

பகுப்பு:கால அளவுகள்
பகுப்பு:நாட்காட்டிகள்
குட் கோபுர நூதனசாலை

**குட் கோபுர நூதனசாலை** (*Hoods Tower Museum*) என்பது திருக்கோணமலையில் அமைந்துள்ள இலங்கைக் கடற்படையினரின் நூதனசாலை ஆகும். திருகோணமலைத் தீபகற்பத்தின் உயரமான ஒஸ்டன்பேர்க்கில் அமைந்துள்ள இது, திருக்கோணமலை உள் துறைமுக வாயிலை நோக்கியவாறு அமைந்துள்ளது. இந்த நூதனசாலையின் பெயர் கிழக்கிந்தியக் கட்டளையதிகாரி சேர் சமுவேல் குட் என்பவரின் பெயரில் அமைந்திருந்த அவதானிப்புக் கோபுரத்திலிருந்து பெறப்பட்டது.

## ஒஸ்டன்பேர்க் கோட்டை
திருக்கோணமலை உள் துறைமுக வாயிலில் ஒரு சிறிய கோட்டை **ஒஸ்டன்பேர்க் கோட்டை** (*Fort Ostenburg*) இடச்சுக்காரரினால் கட்டப்பட்டிருந்தது. இது 1795 இல் பிரித்தானியரிடம் சரணடைந்தது. இது இலங்கையில் இருந்த கோட்டைகளில் "மிகவும் சக்தி வாய்ந்த துப்பாக்கிகளின் கோட்டை" என அழைக்கப்பட்டது. இங்கு கடல் மட்டத்தில் பலமான பீரங்கித் தொகுதிகளும் பல பீரங்கிகள் குன்றின் மேலும் காணப்பட்டன. ஆயினும், தற்போது கோட்டையின் சிறிதளவு எச்சங்களே காணப்படுகின்றன. பிரித்தானியா 1920 முதல் மேற்கொண்ட கரையோர பீரங்கித் தொகுதிகளின் கட்டுமானத்திற்கான கோட்டை அழிக்கப்பட்டது.

## இவற்றையும் பார்க்க
*இலங்கையின் கோட்டைகள்

## உசாத்துணை

பகுப்பு:இலங்கையின் அருங்காட்சியகங்கள்
பகுப்பு:திருகோணமலையிலுள்ள கட்டடங்களும் கட்டமைப்புக்களும்
1500

ஆண்டு **1500** (**[[ரோம எண்ணுருக்கள்|MD]]**) பழைய யூலியன் நாட்காட்டியில் புதன்கிழமையில் துவங்கிய நெட்டாண்டு ஆகும்.

இவ்வாண்டில் ஐரோப்பாவின் கிறித்தவர்களுக்கு ஒரு முக்கியமான ஆண்டாக அமைந்தது. இவ்வாண்டு உலகத்தின் இறுதி ஆண்டாக அமையும் என அவர்கள் நம்பினர். திருவெளிப்பாட்டில் யுகமுடிவு இடம்பெறும் நாளைக் குறிக்கும் "நேரத்துக்குப் பின்னர் அரை-நேரம்" (*half-time after the time*) என்னும் சொற்றொடர் 1500 ஐக் குறிப்பதாகக் கொள்ளப்பட்டது.

## நிகழ்வுகள்
* சனவரி 5 - இளவரசர் லூடோவிக்கோ சுபோர்சா மிலன் நகரை மீளக் கைப்பற்றினான், ஆனால் பிரெஞ்சுப் படைகள் அவனை விரைவில் அங்கிருந்து துரத்தினர்.
* சனவரி 26 - எசுப்பானியக் கப்பலோட்டி வைசென்டே யானெசு பின்சோயின் பிரேசிலின் வடக்குக் கரையை அடைந்தார்.
* ஏப்ரல் 22 - போர்த்துக்கீசக் கப்பலோட்டி பெட்ரோ ஆல்வாரெசு காப்ரால் தனது 13 கப்பல்களுடன் அதிகாரபூர்வமாக பிரேசிலைக் கண்டுபிடித்து அதனை போர்த்துகலுக்காக உரிமை கோரினார்.
* ஆகத்து 10 - டியேகோ டயசு ஒரு தீவைக் கண்டுபிடித்து அதற்கு புனித லாரன்சு எனப் பெயர் சூட்டினார். இது பின்னர் மடகாசுகர் எனப் பெயரிடப்பட்டது.
* நவம்பர் 11 - பிரான்சின் பன்னிரண்டாம் லூயி, அராகனின் இரண்டாம் பெர்டினாண்டு இருவரும் நேப்பில்சு இராச்சியத்தை தமக்கிடையே பகிர்ந்து கொள்ள உடன்பட்டனர்.
* ஐரோப்பாவின் மக்கள்தொகை 56.7 மில்லியன் என மதிப்பிடப்பட்டது.
* இங்கிலாந்தின் கடைசி ஓநாய் இவ்வாண்டில் கொல்லப்பட்டது. ஆனாலும், 18 ஆம் நூற்றாண்டு வரை வடக்கு இங்கிலாந்தின் கிராமப் பக்கங்களில் ஓநாய்களைக் கண்ணுற்றதாக பதிவு செய்யப்பட்டுள்ளன்.

## பிறப்புகள்
* சனவரி 6 - அவிலா நகரின் யோவான், எசுப்பானிய புனிதர் (இ. 1569)

## இறப்புகள்

## மேற்கோள்கள்

*
அணுக்கரு அடர்த்தி

**அணுக்கரு அடர்த்தி** (*nuclear density*) என்பது  ஒர் அணுவிலுள்ள உட்கருவின் அடர்த்தியைக் குறிக்கும். சராசரியாக ஓர் உட்கருவின் அடர்த்தி   2.3 × 1017 கி.கி / மீ3 ஆகும். நியூட்ரான் நட்சத்திரங்களுக்கு உட்புறத்தில் அணுவிலுள்ள உட்கருவைப் போன்று உயர் அடர்த்தி காணப்படும் சூழ்நிலைகளிலும் அணுக்கரு அடர்த்தி என்ற  சொற்பிரயோகம் பயன்படுத்தப்படுகிறது.

ஒரு குறிப்பிட்ட உட்கருவின் அணுக்கரு அடர்த்தியை, தோராயமாக அவ்வுட்கருவின் அளவைக் கொண்டு கணக்கிட முடியும். இந்த அளவும் அக்கருவிலுள்ள புரோட்டான்கள் மற்றும் நியூட்ரான்களின் எண்ணிக்கையைச் சார்ந்த தோராய மதிப்பேயாகும். அணுக்கரு துகள்கள் அல்லது நியூக்ளியான்கள் அடிப்படையில் குறிப்பிட்ட ஓர் உட்கருவின் ஆரத்தை,R=A^{1/3}R_0 என்ற வாய்ப்பாட்டினால் கணக்கிடலாம். இங்கு A என்பது நிறை எண்ணையும் R_0 என்பது 1.25 பெ.மீ நீளத்தையும் குறிக்கிறது. எனவே ஓர் உட்கருவின் அடர்த்தி என்பது, 
 :n = \frac{A}{{4\over 3} \pi R^3} ஆகும்.

அதாவது n ஐ அணு நிறையால் பெருக்கினால் கிடைப்பது நிறை அடர்த்தியாகும்.

ஒரு தனி அணுக்கரு துகளின் அடர்த்தி எனில் A=1, எனவே

:n = {3\over 4\pi {R_0}^3} = 0.122 \ \mathrm{fm}^{-3} = 1.22 \cdot 10^{44} \ \mathrm{m}^{-3}

சோதனை முறையில் உறுதி செய்யப்பட்ட உட்கருவின் அடர்த்தி, n = 0.16 பெ.மீ−3 . ஒரு அணுக்கரு துகளின் நிறையைப் பயன்படுத்தி கணக்கிடப்பட்ட நிறை அடர்த்தியின் மதிப்பு 1.67×10−27 கிலோகிராம்|கி.கி]] ஆகும்.

## பயன்பாடுகள் மற்றும் விரிவாக்கங்கள்

அணுவின் பகுதிப்பொருட்கள் மற்றும் அணுக்கரு ஆகியன மாறுபடுகின்ற அடர்த்தியைக் கொண்டுள்ளன. புரோட்டான் என்பது ஒரு அடிப்படைத் துகள் அல்ல, அதனினும் சிறிய நுண்பொருள் குவார்க்-ஒட்டுமப் பொருள் இணைந்து உருவாக்கப்பட்டது ஆகும். இதனுடைய அளவு தோராயமாக 10−15 மீட்டர்கள் மற்றும் இதனுடைய அடர்த்தி 1018 கி.கி/மீ3.ஆகும்.

உள்ளார்ந்த மீட்சியிலாச் சிதறலைப் பயன்படுத்தி எலக்ட்ரானின் அளவு மதிப்பிடப்படுகிறது. அது ஒரு புள்ளியைப் போன்ற துகளாக இல்லாவிட்டால், கண்டிப்பாக 10−17 மீட்டர்களுக்கு குறைவான அளவு என்ற நிபந்தனைக்கும் பொருந்தினால், இதனுடைய அடர்த்தி தோராயமாக 1021 கி.கி/மீ3.ஆகும்.

அணுக்கருத் துகள்களை மேலும் ஆழ்ந்து சோதித்தால் குவார்க்குகள் அதிக அடர்த்தி கொண்டவையாகவும் மிகவும் கடினமாகவும் இருப்பது போல் தோன்றுகிறது. குவார்க் பொருள், ஒட்டுமப் பொருள் அல்லது நியூட்ரினோப் பொருள் முதலியவற்றை நோக்குகையில் இதைவிட அதிகமான அடர்த்திகள் இருப்பதற்கான சாத்தியங்கள் உள்ளன. இனி வருங்காலத்தில் சோதனைகளின் வழியாக அதிகபட்சமாக இலெப்டான்கள் மற்றும் குவார்க்குகளின் அடர்த்தியை மட்டுமே காணவியலும்.

## மேற்கோள்கள்
* (derivation of equations and other mathematical descriptions)

பகுப்பு:பொருண்மை அடர்த்தி
பகுப்பு:அணுக்கள்
கால்கா மெயில்

கால்கா மெயில் வண்டி, கால்காவில் இருந்து அவுரா வரை சென்று திரும்பும் தொடர்வண்டியாகும். இதை இந்திய இரயில்வே இயக்குகிறது.

## நிறுத்தங்கள்
* கால்கா
* சண்டி
* சண்டிகர் சந்திப்பு
* அம்பாலா பாளையம் சந்திப்பு
* குருச்சேத்திரா சந்திப்பு
* கர்ணல்
* பானிபட் சந்திப்பு
* சமல்கா
* கனவுர்
* சோனிபட்
* ஆதர்ஷ் நகர்
* சப்சி மண்டி
* பழைய தில்லி சந்திப்பு
* காசியாபாத்
* குர்ஜா சந்திப்பு
* அலிகர் சந்திப்பு
* ஹாத்ரஸ் சந்திப்பு
* துண்ட்லா சந்திப்பு
* பிரோசாபாத்
* ஷிகோஹாபாத்
* எட்டாவா
* பாபுண்டு
* கான்பூர் சென்ட்ரல்
* பத்தேபூர்
* அலகாபாத் சந்திப்பு
* மிர்சாபூர்
* முகல்சராய் சந்திப்பு
* பாபுவா ரோடு
* சாசாராம் சந்திப்பு
* டேஹ்ரி
* கயா சந்திப்பு
* கோடர்மா சந்திப்பு
* ஹசாரிபாக் ரோடு 
* பரஸ்நாத்
* கோமோஹ் சந்திப்பு
* தன்பாத் சந்திப்பு
* ஆசன்சோல் சந்திப்பு
* துர்காபூர் சந்திப்பு
* பர்த்தமான் சந்திப்பு
* ஹவுரா சந்திப்பு

## சான்றுகள்
* வண்டியின் வழித்தட விவரங்கள்

பகுப்பு:இந்தியத் தொடருந்து சேவைகள்
பகுப்பு:பீகாரில் தொடருந்து போக்குவரத்து
சுதந்திர நினைவு நூதனசாலை

**சுதந்திர நினைவு நூதனசாலை** அல்லது **சுதந்திர நினைவு அருங்காட்சியகம்** என்பது கொழும்பு கறுவாத் தோட்டத்தில் அமைந்துள்ள சுதந்திர சதுக்கத்தின் அடித்தளத்தில் அமைந்துள்ள நூதனசாலை ஆகும். இது தேசிய நூதனசாலைத் திணைக்களத்தினால் பராமரிக்கப்படுகிறது. 

இந்த நூதனசாலை பிரித்தானிய ஆட்சியிலிருந்து விடுபட பங்களிப்புச் செய்யத தேசிய வீரர்களை கௌரவிப்பதை நோக்காகக் கொண்டு உருவாக்கப்பட்டது. இங்கு சுதந்திரத்திற்காக செயற்பட்ட அரசியல் தலைவர்கள், மதத்தலைவர்கள், தேசாபிமனி ஆகியோரின் மார்பளவு சிலைகளையும், தகவல்களையும் கொண்ட தொடரமைப்பு காணப்படுகிறது.

## இவற்றையும் பார்க்க
*இலங்கையில் உள்ள அருங்காட்சியகங்களின் பட்டியல்

## உசாத்துணை

## வெளி இணைப்புகள்
* Image Gallery : Independence Memorial Museum

பகுப்பு:இலங்கையின் அருங்காட்சியகங்கள்
பகுப்பு:கொழும்பிலுள்ள கட்டடங்களும் கட்டமைப்புக்களும்
ஹவுரா சந்திப்பு தொடருந்து நிலையம்

**ஹவுரா சந்திப்பு**, இந்திய மாநிலமான மேற்கு வங்காளத்தின் கொல்கத்தா நகரில் உள்ளது.

## தொடர்வண்டிகள்
*12301 அவுரா ராஜதானி விரைவுவண்டி
*12305 அவுரா ராஜதானி விரைவுவண்டி (பட்னா சந்திப்பு வழியாக)
*12841 கோரமண்டல விரைவுத் தொடர்வண்டி
*12311 கால்கா மெயில்
*12860 கீதாஞ்சலி எக்ஸ்பிரஸ்
*12152 ஹவுரா - மும்பை எல்.டி.டி சமர்சதா விரைவுவண்டி
*12130 ஹவுரா - புனே ஆசாத் இந்து எக்ஸ்பிரஸ்
*13009 டூன் எக்ஸ்பிரஸ்

## மேலும் பார்க்க
* கொல்கத்தா மெட்ரோ

## சான்றுகள்

## இணைப்புகள்

*   தொடர்வண்டி நிலையத்தின் வரைபடம்

பகுப்பு:ஹவுரா மாவட்டம்
பகுப்பு:கொல்கத்தாவிலுள்ள தொடருந்து நிலையங்கள்
கிரிப்டான் இருபுளோரைடு

**கிரிப்டான் இருபுளோரைடு** *(Krypton difluoride)* என்பது KrF2 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். கிரிப்டான் மற்றும் புளோரின் சேர்ந்து உருவாகும் இச்சேர்மமே முதலில் கண்டறியப்பட்ட கிரிப்டான் சேர்மமாகும். நிறமற்ற திண்மமான இச்சேர்மம் துரிதமாக ஆவியாகும் தன்மை கொண்டதாகும். கிரிப்டான் இருபுளோரைடின் மூலக்கூற்று வடிவமைப்பில் மூலக்கூறுகள் நேரியல் வடிவில் காணப்படுகின்றன. Kr−F பிணைப்புகளுக்கு இடையில் 188.9 பை.மீ இடைவெளி உள்ளது. வலிமையான இலூயிக் அமிலங்களுடன் கிரிப்டான் இருபுளோரைடு வினைபுரிந்து KrF+ உப்புகள் மற்றும் Kr2F+3 நேர்மின் அயனிகளை உருவாக்குகிறது.
 
## தயாரிப்பு முறை
மின்கசிவு முறை, ஒளிவேதியியல் முறை, சூட்டுக் கம்பி முறை மற்றும் புரோட்டன் மோதல் முறை உள்ளிட்ட பல்வேறு முறைகளில் கிரிப்டான் இருபுளோரைடைத் தயாரிக்க முடியும். -265 பாகை செல்சியசு வெப்பநிலையில் புளோரின் – ஆர்கான் வாயுக் கலைவையில், கிரிப்டான் புற ஊதாக்கதிர் வீச்சுக்குள்ளாக்கப்பட்டாலும் கிரிப்டான் இருபுளோரைடைத் தயாரிக்க முடியும். விளை பொருளை -78 பாகை வெப்பநிலையில் சிதைவடைதலின்றிச் சேமிக்க முடியும்.

### மின்கசிவு முறை
கிரிப்டான் இருபுளோரைடைத் தயாரிப்பதற்காக முதன்முதலில் பயன்படுத்தப்பட்ட முறை மின்கசிவு முறையாகும். கிரிப்டான் நான்குபுளோரைடு தயாரிப்பதற்கான முறையாக மின்கசிவு முறை கருதப்பட்டு, உற்பத்தி செய்யப்பட்டச் சேர்மம் கிரிப்டான் நான்குபுளோரைடு எனத் தவறுதலாக அடையாளம் காணப்பட்டது எனப் பின்னர் உணரப்பட்டது. இம்முறையில் 1:1 முதல் 2:1 வரையிலான F2 , Kr வாயுக்கலவை 40 முதல் 60 டோர் அழுத்தத்தில் உண்டாகும் மின்வில்லுக்கு இடையில் அதிகமான ஆற்றல் உண்டாகிறது. கிட்டத்தட்ட 0.25 கி/ம விளைபொருள் உருவாகிறது. உருவாகும் விளைபொருளின் அளவு உறுதியாக நம்புவதற்கில்லை என்பதுதான் இம்முறையில் உள்ள குறைபாடாகும்.

## மேற்கோள்கள்

## புற இணைப்புகள்
* NIST Chemistry WebBook: krypton difluoride

## உசாத்துணை
* 

பகுப்பு:புளோரைடுகள்
பகுப்பு:அலோக ஆலைடுகள்
பகுப்பு:கிரிப்டான் சேர்மங்கள்
அனுராதபுர கிராமிய நூதனசாலை

**அனுராதபுர கிராமிய நூதனசாலை** அல்லது **அனுராதபுர கிராமிய அருங்காட்சியகம்** என்பது இலங்கையில் உள்ள கிராமிய நூதனசாலை ஒன்றாகும். அனுராதபுரத் தொல்பொருள் அருங்காட்சியகத்தின் அருகில் இது அமைந்துள்ளது. ஆகத்து 22, 1971 அன்ரு இந்நூதனசாலை ஸ்தாபிக்கப்பட்டது.

கிராமிய சமூக மக்கள் பயன்படுத்திய பொருட்கள் இங்கு காட்சிப்படுத்தப்பட்டுள்ளன. இப்பொருட்கள் கிராமவாசிகளின் வாழ்க்கைமுறையை எடுத்தியம்புகின்றன. இங்கு பொதுவாக விவசாய உபகரணங்கள், சமயலறை உபகரணங்கள், மருத்துவ உபகரணங்கள், இசைக்கருவிகள் போன்றவையே காட்சிப்படுத்தப்பட்டுள்ளன.

## திறக்கும் நேரம்
தினமும் காலை ஒன்பது மணியிலிருந்து மாலை ஐந்து மணி வரை இந்நூதனசாலை திறந்திருக்கும். ஒவ்வொரு திங்கட்கிழமைகளிலும் பொதுசன விடுமுறைகளிலும் மூடப்படும்.

## மேற்கோள்கள்

## இவற்றையும் பார்க்க
* இலங்கையில் உள்ள அருங்காட்சியகங்களின் பட்டியல்

பகுப்பு:இலங்கையின் அருங்காட்சியகங்கள்
இலங்கை வான்படை நூதனசாலை

thumb|இலங்கை வான்படை நூதனசாலையினுள் காட்சிப்படுத்தப்பட்டிருக்கும் உலங்கு வானூர்தி

**இலங்கை வான்படை நூதனசாலை** அல்லது **இலங்கை வான்படை அருங்காட்சியகம்** என்பது இலங்கை வான்படையின் நூதனசாலையும் ரோயல் சிலோன் வான்படையின் நூதனசாலையும் ஆகும். இது இரத்மலானை விமான நிலையத்தில் அமைந்துள்ளதுடன் இலங்கை வான்படையினால் பராமரிக்கப்பட்டு வருகின்றது.  இலங்கை வான்படையினதும் ரோயல் சிலோன் வான்படையினதும் விமானங்கள், உபகரணங்கள் இங்கு காட்சிப்படுத்தப்பட்டுள்ளன. சிலோனிய இலங்கையின் முதலாவது வான்படைத் தளபதி இ. ஆர். அமரசேகரவினது வாள் மற்றும் பதக்கங்கள் ஆகியன இங்கு காட்சிப்படுத்தப்பட்டுள்ள குறிப்பிடத்தக்க பொருட்களாகும். இரண்டாம் உலகப் போரின் போது சுட்டு வீழ்த்தப்பட்ட ஜப்பானிய விமானத்தின் எச்சங்களும் இங்கு காணப்படுகின்றன. தமிழீழ விடுதலைப் புலிகளின்2009 கொழும்பு தற்கொலை விமான தாக்குதலில் சுட்டு வீழ்த்தப்பட்ட விமானங்களும் இங்கு காட்சிப்படுத்தப்பட்டுள்ளன.

## மேற்கோள்கள்

## வெளி இணைப்புகள்
*Official Website of the SLAF Museum 
*Little known museums of Sri Lanka:A rich collection of artefacts

பகுப்பு:இலங்கையின் அருங்காட்சியகங்கள்
இலங்கைத் துறைமுக அதிகாரசபை கடலக நூதனசாலை

**கொழும்பு துறைமுக கடலக நூதனசாலை** அல்லது **இலங்கைத் துறைமுக அதிகாரசபை கடலக நூதனசாலை** என்பது இலங்கையின் கொழும்புத் துறைமுகத்த்டன் இணைந்துள்ள நூதனசாலை ஆகும். இச் சமுத்திர நூதனசாலையான்து இலங்கைத் துறைமுக அதிகார சபையினால் பராமரிக்கப்படுகின்றது. கொழும்புத் துறைமுகப் பிரதேசத்தில் எஞ்சியிருக்கும் ஒரேயொரு இடச்சுக் கட்டடமும் 1676 ஆம் ஆண்டில் கட்டப்பட்டதுமான ஒரு இடச்சுச் சிறைச்சாலையிலேயே இந்நூதனசாலை அமைந்துள்ளது.  துறைமுகங்கள், மற்றும் துறைமுக அபிவிருத்தி அமைச்சராக இருந்த மு. ஹு. மு. அஷ்ரப் அவர்களின் வேண்டுகோளிற்கு அமைவாகவும் 25 மில்லியன் ரூபாய் பெறுமதிவாய்ந்த  விமானம் ஒன்றைக் காட்சிப்படுத்துவத்ற்காகவும் இக்கட்டடம் மீள்புதுப்பிக்கப்பட்டது. ஆகத்து 2003 இல் அப்போதைய துறைமுக அபிவிருத்தி, முஸ்லிம் விவகாரம், கிழக்கு மாகாண அபிவிருத்தி ஆகியவற்றுக்கான அமைச்சரான ரவூம் ஹக்கீமினால் உத்தியோகபூர்வமாகத் திறந்துவைக்கப்பட்டது.

## மேற்கோள்கள்

பகுப்பு:இலங்கையின் அருங்காட்சியகங்கள்
பகுப்பு:கொழும்பு மாவட்டம்
நாவழல்

**நாவழல்** (Glossitis) என்பது நாக்கில் ஏற்படும் எரிச்சல் மிக்க வலி அல்லது நாக்கின் மேற்புறத்தில் நுண்நீட்சிகளற்ற (நாச்சிம்பிகளை இழந்த) நிலையுடன் கூடிய, அழற்சியினால் ஏற்படும் மென்மையான, சிவந்த நாக்கின் பரப்பினைக் குறிக்கிறது. இருந்தபோதிலும், பொதுவாக நாவழல் என்னும் சொல் நாக்கில் ஏற்படும் அழற்சியைக் குறிக்கப் பயன்படுத்தப்படுகிறது. ஊட்டக்குறைவினால் அடிக்கடி நாவழல் ஏற்படலாம். இது வலியற்றதாகவோ அல்லது உடல் நலக்கேட்டினை உண்டாக்குவதாகவோ இருக்கலாம். நோய்க்கானச் சரியானக் காரணத்தைக் கண்டறிந்து சரிசெய்யப்படும் சிகிச்சையால் நாவழலை முற்றிலும் குணப்படுத்திவிட முடியும்.

## மேற்கோள்கள்
தேசிய தொடருந்து அருங்காட்சியகம், கடுகண்ணாவை

**தேசிய தொடருந்து நூதனசாலை** அல்லது **தேசிய தொடருந்து அருங்காட்சியகம்** என்பது கடுகண்ணாவையில் அமைந்துள்ள ஒரு தேசிய தொடரூந்து நூதனசாலையாகும். இது இலங்கை தொடருந்து போக்குவரத்துக்குச் சொந்தமானதாகும்.

இந்த நூதனசாலை 27 திசம்பர் 2014 அன்று இலங்கை தொடருந்து போக்குவரத்து சேவையின் 150 வது ஆண்டுவிழாவினைக் கொண்டாடும் முகமாகத் திறந்து வைக்கப்பட்டது. இது முன்னர் கொழும்பில் அமைந்திருந்தது. பழைய நூதனசாலை மே 2009 அன்று திறந்து வைக்கப்பட்டது.

## இவற்றையும் பார்க்க
* இலங்கையில் உள்ள அருங்காட்சியகங்களின் பட்டியல்

## உசாத்துணை

பகுப்பு:கண்டி மாவட்டம்
பகுப்பு:இலங்கையின் அருங்காட்சியகங்கள்
பகுப்பு:இலங்கையில் போக்குவரத்து
தேசிய இயற்கை வரலாறு நூதனசாலை, கொழும்பு

**தேசிய இயற்கை வரலாறு நூதனசாலை** அல்லது **தேசிய இயற்கை வரலாறு அருங்காட்சியகம்** என்பது இலங்கையின் இயற்கை மரபுரிமை பற்றிய விடயங்களைக கொண்டுள்ள நூதனசாலை ஆகும். இது கொழும்பு தேசிய நூதனசாலைக்கு மிக அண்மையில் அமைந்துள்ளது. இந்நூதனசாலை செப்டம்பர் 23, 1986 அன்று உருவாக்கப்பட்டது. இது ஒன்றே இயற்கை வரலாறு, இயற்கை மரபுரிமை ஆகியவற்றை பிரநிதித்துவப்படுத்தும் வகையில் இலங்கையிலுள்ள ஒரே நூதனசாலை ஆகவுள்ளது.

தேசிய இயற்கை விஞ்ஞான நூதனசாலை அரிதான, ஆபத்துக்குட்பட்ட இலங்கைக்குரிய இயற்கை மரபுரிமை தாவரங்கள், விலங்கின அகணிய உயிரி போன்றவற்றை காட்சிப்படுத்துகிறது. 5,000 இற்கு மேற்பட்ட பாலூட்டிகளின் மாதிரிகள், சுராசிக் கால உள்ளூர் படிமங்கள், பல வகையான புவியியற் பாறைகள் என்பனவும் உள்ளன.

## இவற்றையும் பார்க்க
* இலங்கையில் உள்ள அருங்காட்சியகங்களின் பட்டியல்

## உசாத்துணை

பகுப்பு:இலங்கையின் அருங்காட்சியகங்கள்
பெருந்தெருக்கள் நூதனசாலைத் தொகுதி, கிரிபத்கும்புறை

**பெருந்தெருக்கள் நூதனசாலைத் தொகுதி**, **பெருந்தெருக்கள் அருங்காட்சியகத் தொகுதி** அல்லது **நெடுஞ்சாலை நூதனசாலைத் தொகுதி** என்பது இலங்கையின் முதலாவது நெடுஞ்சாலை நூதனசாலையாகும். இது கண்டியிலுள்ள கிரிபத்கும்புறையில் அமைந்துள்ளது. இதனை வீதி அபிவிருத்தி அதிகார சபை பராமரிக்கின்றது.

நூதனசாலையில் முன்பு பாவனையில் இருந்த கட்டுமான உபகரணங்களான கல்வீதி உருளைகள், நீராவி வீதி உருளைகள், தார் வீதி உருளைகள், தார் கொதி கலன்கள், நிலக்கரி அளவு கருவிகள், வீதி குறியீடுகள், போகொட மரப் பாலம் மாதிரி ஆகியன காட்சிக்கு வைக்கப்பட்டுள்ளன. இவற்றில் சில உபகரணங்கள் 175 வருடங்களுக்கு மேலானவை எனக் கூறப்படுகின்றது.

## இவற்றையும் பார்க்க
*இலங்கையில் உள்ள அருங்காட்சியகங்களின் பட்டியல்

## உசாத்துணை

பகுப்பு:கண்டி மாவட்டம்
பகுப்பு:இலங்கையின் அருங்காட்சியகங்கள்
பகுப்பு:இலங்கையில் போக்குவரத்து
இசுட்ரோன்சியம் குரோமேட்டு

**இசுட்ரோன்சியம் குரோமேட்டு** *(Strontium chromate)* என்பது SrCrO4 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும்

## தயாரிப்பு முறை a
இசுட்ரோன்சியம் குளோரைடு மற்றும் சோடியம் குரோமேட்டு சேர்மங்கள் வினைபுரிவதால் இசுட்ரோன்சியம் குரோமேட்டு உருவாகிறது. அல்லது இசுட்ரோன்சியம் கார்பனேட்டு மற்றும் சோடியம் இருகுரோமேட்டு சேர்மங்கள் வினைபுரிவதாலும் இசுட்ரோன்சியம் குரோமேட்டு உருவாகிறது.

## பயன்கள்
*நிறமிகளில் அரிமானம் தடுப்பியாகப் பயன்படுகிறது. 
*மின்வேதியியல் செயல்முறைகளில் கரைசல்களில் சல்பேட்டுகளின் அடர்த்தியைக் கட்டுப்படுத்துகிறது.
*பாலிவினைல் குளோரைடு பிசின்களை நிறமூட்டப் பயன்படுகிறது.
*வானவெடிகள் தயாரிப்பில் பயனாகிறது. 
*அலுமினியச் சீவல்களுக்கு மேல்பூச்சாகப் பயன்படுகிறது.
*விமானங்கள் தயாரிக்க பயன்படுத்தப்படும்  துத்தநாகம், மக்னீசியம், அலுமினியம்  மற்றும் உலோகக் கலவைகள் ஆகியனவற்றுக்கு அரிமானத்தைத் தடுக்கும் முதன்மை இணைப்பான் பூச்சாகப் பூசப் பயன்படுகிறது. 

## மேற்கோள்கள்

பகுப்பு:குரோமேட்டுகள்
பகுப்பு:இசுட்ரோன்சியம் சேர்மங்கள்
1501

ஆண்டு **1501** (**[[ரோம எண்ணுருக்கள்|MDI]]**) பழைய யூலியன் நாட்காட்டியில் வெள்ளிக்கிழமையில் துவங்கிய சாதாரண ஆண்டு ஆகும்.

## நிகழ்வுகள்
* மார்ச் 25 - போர்த்துக்கீசக் கப்பலோட்டி யாவோ ட நோவா அசென்சன் தீவைக் கண்டுபிடித்தார்.
* சூலை - முதலாம் இசுமாயில் தாபிரிசு நகரைத் தலைநகராகக் கொண்டு அசர்பைஜான் மன்னராக முடி சூடினார். இதன் மூலம் வடக்கு ஈரானில் சபாவித் வம்சத்தைத் தோற்றுவித்தார். சியா இசுலாமை கட்டய சமயமாக அறிவித்தார்.
* சூலை 21 - போர்த்துக்கீச நாடுகாண் பயணி பெட்ரோ ஆல்வாரெசு காப்ரால் தனது புகழ்பெற்ற கோழிக்கோடு பயணத்தை முடித்துக் கொண்டு லிஸ்பன் வந்தடைந்தார்.
* அக்டோபர் 13 - இத்தாலியின் வடக்குப் பகுதிகளை பிரெஞ்சுப் படைகள் கைப்பற்றியமையை அங்கீகரிக்கும் உடன்பாடு ஆத்திரியாவின் முதலாம் மாக்சிமிலியனுக்கும், பிரான்சின் பன்னிரண்டாம் லூயிக்கும் இடையில் ஏற்பட்டது.
* நவம்பர் 14 வேல்சு இளவரசர் ஆர்தர் எசுப்பானிய இளவரசி கேத்தரீனை மணந்தார்.
* கிபி 1000 ஆம் ஆண்டுக்குப் பின்னர் வட அமெரிக்காவில் தரையிறங்கிய முதலாவது ஐரோப்பியர் என்ற பெருமையை போர்த்துக்கீசக் கப்பலோட்டி காசுபார் கோர்ட்-ரியால் பெற்றார்.
* அமெரிகோ வெஸ்புச்சி ஆல்பா செண்டாரி, பீட்டா செண்டாரி ஆகிய இரண்டு விண்மீன்கள், மற்றும் விண்மீன் குழாம் தென்சிலுவையின் விண்மீன்கள் ஆகியவற்றை வரைந்தார்.

## பிறப்புகள்
* மே 6 - இரண்டாம் மர்செல்லுஸ் (திருத்தந்தை) (இ. 1555)
* செப்டம்பர் 24 - கார்டானோ, இத்தாலிய வானியலாளர் (இ. 1576)
* ஆன் பொலின், இங்கிலாந்தின் எட்டாம் ஹென்றியின் இரண்டாவது அரசி (இ. 1536)

## இறப்புகள்

## மேற்கோள்கள்
சோடியம் குரோமேட்டு

**சோடியம் குரோமேட்டு** *(Sodium chromate)* என்பது Na2CrO4  என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். மஞ்சள் நிறத்துடன் நீருறிஞ்சும் திண்மமாகக் காணப்படும் இச்சேர்மத்தால் நான்கு, ஆறு மற்றும் பத்து நீரேற்றுகளாக உருவாக முடியும். தாதுக்களில் இருந்து குரோமியத்தைப் பிரித்தெடுக்கும்போது ஒரு இடைநிலைப் பொருளாக சோடியம் குரோமேட்டு உருவாகிறது. பிற ஆறு இணைதிறன் குரோமியம் சேர்மங்களைப் போல இச்சேர்மமும் நச்சுத்தன்மையுடனும் புற்றுநோய் ஊக்கியாகவும் செயல்படுகிறது.

## தயாரிப்பு முறை
சோடியம் கார்பனேட்டு முன்னிலையில் குரோமியம் தாதுக்களை காற்றில் வறுக்கும் போது சோடியம் குரோமேட்டைப் பெருமளவில் தயாரிக்க முடியும்.

Cr2O3 + 2 Na2CO3 + 3/2 O2 → 2 Na2CrO4 + 2 CO2

இரும்பு ஆக்சைடுகளில் இருந்து பிரித்து, தண்ணீரால் பிரித்தெடுக்க இயலும் குரோமியமாக மாற்ற இச்செயல்முறை உதவுகிறது. இவ்வாறு பிரித்தெடுக்கப்பட்டவுடன் குரோமேட்டு உப்பு அடுத்ததாக சோடியம் இருகுரோமேட்டு உப்பாக மாற்றப்படுகிறது. இவ்வுப்பே பெரும்பாலான குரோமியம் சேர்மங்கள் தயாரிப்பதற்கான முன்னோடிச் சேர்மமாகும். தொழிற்சாலைகளில் குரோமியம் ஆக்சைடை சோடியம் குரோமேட்டுடன் கந்தகம் சேர்த்து தயாரிக்கிறார்கள்.

## அமிலக் காரப் பண்புகள்
அமிலங்களுடன் சேர்த்து வினைப்படுத்தும்போது சோடியம் குரோமேட்டு, சோடியம் இருகுரோமேட்டாக மாற்றப்படுகிறது.

2 Na2CrO4 + 2 H+ → + H2O + Na2Cr2O7

கூடுதலாக அமிலம் சேர்க்கும் அமிலமாக்கல் வினையின் போது குரோமியம் மூவாக்சைடைத் தருகிறது.

Na2CrO4 + H2SO4 → CrO3 + Na2SO4 + H2O

## பயன்கள்
குரோமியத்தை அதன் தாதுக்களில் இருந்து பிரித்தெடுப்பதில் மிகமுக்கியப் பங்கு வகிக்கிறது என்பதைத் தவிர்த்து, பெட்ரொலியத் தொழிற்சாலைகளில் சோடியம் குரோமேட்டு அரிமானத் தடுப்பியாகப் பயனாகிறது. நெசவுத் தொழிற்சாலைகளில் சாயமேற்றும் துணைப்பொருளாகவும், மரச்சாமான்கள் பாதுகாப்பிலும் பயன்படுகிறது. and a wood preservative. இரத்தச் சிவப்பு அணுக்களின் கன அளவை உறுதிப்படுத்தும் மருந்துப் பொருளாகவும் நோயறியும் மருந்தியலில் பயன்படுகிறது.

கரிம வேதியியலில், முதன்மை ஆல்ககால்களை கார்பாக்சிலிக் அமிலங்களாகவும், இரண்டாம் நிலை ஆல்ககால்களை கீட்டோன்களாகவும் மாற்றுவதில் ஆக்சிசனேற்றியாகவும் பயன்படுகிறது.

## மேற்கோள்கள்

## உசாத்துணை
*
*

## இவற்றையும் காண்க
* குரோமேற்று மற்றும் இருகுரோமேற்று

பகுப்பு:குரோமேட்டுகள்
பகுப்பு:சோடியம் சேர்மங்கள்
பகுப்பு:ஆக்சிசனேற்றிகள்
வெள்ளி இருகுரோமேட்டு

**வெள்ளி இருகுரோமேட்டு** *(Silver dichromate)* என்பது Ag2Cr2O7  என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். தண்ணீரில் கரையாத இச்சேர்மம் சூடான தண்ணீருடன் சேர்த்து சூடாக்கும் போது சிதைவடைகிறது.

## தயாரிப்பு
பொட்டாசியம் இருகுரோமேட்டின் நீர்த்தக் கரைசலுடன் நீர்த்த வெள்ளி நைட்ரேட்டுக் கரைசலைச் சேர்ப்பதால் வெள்ளி இருகுரோமேட்டு உருவாகிறது.

K2Cr2O7 (aq) + 2 AgNO3 (aq)→ Ag2Cr2O7 (s) + 2 KNO3 (aq)

## பயன்கள்
கரிம வேதியியலில் இதனுடன் தொடர்புடைய அணைவுச் சேர்மங்கள் ஆக்சிசனேற்றியாகப் பயன்படுகின்றன. உதாரணமாக, டெட்ராகிசு(பிரிடின்)வெள்ளி இருகுரோமேட்டுச் சேர்மம் ([Ag2(py)4]2+[Cr2O7]2−) பென்சைலிக் மற்றும் அல்லைலிக் ஆல்ககால்களை  தொடர்புடைய கார்பனைல் சேர்மங்களாக மாற்ற உதவுகிறது.

## மேற்கோள்கள்

*

பகுப்பு:குரோமேட்டுகள்
பகுப்பு:ஆக்சிசனேற்றிகள்
பகுப்பு:வெள்ளி சேர்மங்கள்
பகுப்பு:டைகுரோமேட்டுகள்
625

__NOTOC__
ஆண்டு **625** (**[[ரோம எண்ணுருக்கள்|DCXXV]]**) யூலியன் நாட்காட்டியில் செவ்வாய்க்கிழமையில் துவங்கிய சாதாரண ஆண்டு ஆகும்.

## நிகழ்வுகள்
### பைசாந்தியப் பேரரசு
* பைசந்தீனிய-சசானிது போர்: பைசாந்தியப் பேரரசர் எராக்கிலியசு பேரரசர் தனது படைகளை கோர்டூன் மலைகளை ஊடுருவி மேர்கு நோக்கிச் சென்றார். ஏழு நாட்களுக்குள் அரராத் மலையைத் தாண்டிச் சென்று, டைகிரிசு ஆற்றின் மேற்பகுதியில் இருந்த அமீதா, சில்வான் கோட்டைகளைக் கைப்பற்றினார். மேற்கு மெசொப்பொத்தேமியாவில் பாரசீக இராணுவம் மேற்குப்பக்கமாக புறாத்து ஆற்றைக் கடந்து பின்வாங்கின.
* பைசாந்தியப் பேரரசர் எராக்கிலியசு சாருசு ஆற்றுப் பக்கமாக இடம்பெற்ற போரில் வெற்றி பெற்றார்.

### பிரித்தானியா
* நோர்தம்பிரியாவின் எட்வின் மன்னர் கென்ட் நகர ஏத்தல்பூர் என்ற கிறித்தவரைத் திருமணம் புரிந்தார்.

### ஆசியா
* சாளுக்கிய மன்னர் இரண்டாம் புலிகேசி பாரசீகத்தின் இரண்டாம் கோசுராவு மன்னரின் தூதர்களை பாதமியில் (தென்னிந்தியா) சந்தித்தார்.
* அவனி சூளாமணியை அடுத்து செழியன் சேந்தன் பாண்டிய மன்னனாக முடிசூடினான். 640 ஆம் ஆண்டு வரை இவன் பதவியில் இருந்தான்.

### சமயம்
* மார்ச் 19 - உஹத் யுத்தம்: மெக்கா நகரவாசிகளுக்கும் முகம்மது நபியின் மதீனா படையினருக்கும் போர் இடம்பெற்றது. நபியின் படையினர் பின்வாங்கினர்.
* அக்டோபர் 25 - ஆறு ஆண்டுகள் பதவியில் இருந்த திருத்தந்தை ஐந்தாம் பொனிபேசு உரோம் நகரில் இறந்தார். முதலாம் ஒனோரியசு 70வது திருத்தந்தையாக நியமிக்கப்பட்டார்.

## மேற்கோள்கள்
பொன்னம்பலம் மூக்கப்பிள்ளை

**பொன்னம்பலம் மூக்கப்பிள்ளை** என்பவர் தமிழ்நாட்டின் திருச்சி மாவட்டத்தில் உள்ள புத்தனாம்பட்டியில் அமைந்துள்ள நேரு நினைவுக் கல்லூரி யின் தலைவரும் முன்னால் முதல்வரும் ஆவார்
## இளமை
தமிழ்நாடு திருச்சி மாவட்டம், முசிறி தாலுக்கா புத்தனாம்பட்டி கிராமத்தில் திரு.மூக்கப்பிள்ளை, செல்லம்மாள் தம்பதிக்கு மகனாகப் பிறந்தார். இவருக்குக் கூட காந்தி,முத்தையா மற்றும் ஜீவமணீ ஆகிய சகோதரகளும் சுதந்திரம் மற்றும் சுயராஜ்ஜயம் ஆகிய சகோதரிகளும் பிறந்தனர்.
## கல்வி
சிதம்பரம் அண்ணாமலைப் பல்கலைக்கழகத்தில் முதுநிலை இயற்பியல் பட்டம் பெற்றார்.
## கல்விப்பணிகள்
இவர் புத்தனாம்பட்டி நேரு நினைவுக் கல்லூரி தொடங்கிய 1963 ஆம் ஆண்டு முதல் கல்லூரி முதல்வராக பொறுப்பேற்று 1992 ஆம் ஆண்டு வரை பதவி வகித்தார். அதன் பிறகு கல்லூரி செயலராகவும், தலைவராகவும் பொறுப்பு வகித்து வருகிறார்.
## ஆன்மீகப்பணிகள்
திருப்பட்டுர் அருள்மிகு பிரம்மபுரீசுரவரர் கோவில் திருப்பணிக்கு பிரம்மா வழிபாட்டு அறக்கட்டளை சார்பாக முக்கிய பணியாற்றி வருகிறார்.
## வெளி இணைப்புகள்
*நேரு நினைவுக் கல்லூரி வலைத்தளம் 

பகுப்பு:கல்வியாளர்கள்
பன்னாட்டு பௌத்த அருங்காட்சியகம்

**பன்னாட்டு பௌத்த அருங்காட்சியகம்** அல்லது **பன்னாட்டு பௌத்த நூதனசாலை** (*International Buddhist Museum*) என்பது இலங்கையில் அமைந்துள்ள ஒரு அருங்காட்சியகம் ஆகும். இதுவே உலகிலிலேயே முதலாவதாகக் கட்டப்பட்ட பௌத்த அருங்காட்சியகம் ஆகும். இது கண்டியில்  தலதா மாளிகைக்கும் கண்டி தேசிய அருங்காட்சியகத்துக்கும் அடுத்ததாக அமைந்துள்ளது. இது கண்டியில் மன்னாகவிருந்த முதலாம் விமலதர்மசூரியனின் மாளிகை அமைந்துள்ள இடத்திலேயே தற்போது இயங்குகின்றது. அவ்விடத்தில் பின்னர் பிரித்தானியரால் விக்டோரியா அரசியின் காலத்தில் கட்டடம் கட்டப்பட்டு கச்சேரியாகப் பயன்படுத்தப்பட்டது.

இவ்வருங்காட்சியகத்தை அமைப்பதற்கு இலங்கை, இந்தியா, சீனா, ஜப்பான், வங்காளதேசம், மியான்மார், தாய்லாந்து, இந்தோனேசியா, நேபாளம், பாக்கித்தான், கொரியா, லாவோசு, வியட்நாம், கம்போடியா, மலேசியா, பூட்டான், ஆப்கானித்தான் ஆகிய 17 நாடுகள் தமது பங்களிப்பையும் ஆற்றியுள்ளன.

## மேற்கோள்கள்

பகுப்பு:இலங்கையின் அருங்காட்சியகங்கள்
பகுப்பு:கண்டி மாவட்டம்
பகுப்பு:பௌத்த கட்டிடங்கள்
பகுப்பு:கண்டியிலுள்ள கட்டடங்களும் கட்டமைப்புக்களும்
வரப்புழாப் பாலம்

**வரப்புழாப் பாலம்** *(Varapuzha bridge)* என்பது கேரள மாநிலத்தில் உள்ள தேசிய நெடுஞ்சாலை 17 இல் பெரியார் ஆற்றின் மேலே வரப்புழா மற்றும் சேரநல்லூர் இடையே கட்டப்பட்டுள்ள கொடுங்கைப் பாலமாகும். சமப்படுத்தப்பட்ட குறுக்குக்கோல் (120மீ) தொழில்நுட்பத்தைப் பயன்படுத்தி கேரளாவில் முதன்முதலில் கட்டப்பட்டப் பாலம் வரப்புழாப் பாலம் ஆகும். கெயிசன் தளவமைப்பு தொழில் நுட்பத்தைப் பயன்படுத்திக் கட்டப்பட்ட முதலாவது பாலமும் இதுவாகும். பாலத்தின் நிர்மாணம் தனித்துவம் மிக்கது எனப்பாராட்டி தேசியப் பாலப் பொறியாளர்கள் நிறுவனம் இப்பாலத்திற்கு 1999 ஆம் ஆண்டிற்கான விருது வழங்கிச் சிறப்பித்துள்ளது. 2001 ஆம் ஆண்டு சனவரி 1 அன்று வரப்புழாப் பாலம் போக்குவரத்திற்காகத் திறந்து வைக்கப்பட்டது. மலபாருக்கும் கொச்சிக்கும் இடையில் உள்ள தூரம் இதனால் பெரிதும் குறைந்தது.

## மேற்கோள்கள்

பகுப்பு:கேரளத்தில் உள்ள பாலங்கள்
குவானின்

**குவானின்** (*Guanine*, , **G, Gua**) என்பது தாயனை (டி. என். ஏ), ஆறனை (ஆர். என். ஏ) ஆகியவற்றில் காணப்படுகின்ற பியூரின் வழிமூலமான ஒரு நியூக்கிளியோச் சேர்மம் (சேர்வை) ஆகும். இது, அடினின், சைட்டோசின், தைமின், யுராசில் முதலான ஏனைய தாங்கிகளுடன் அல்லது உப்புமூலங்களுடன்  இணைந்து, கரு அமிலங்களை அல்லது நியூக்கிளிக்கமிலங்களை அமைக்கின்றது.

## வரலாறு
கடற்பறவைகளின் கழிவிலிருந்து, "குவனோ" என்ற பெயரில் முதன்முதலாக 1844இல் ஒரு வளமூட்டியாகப் பிரித்தெடுக்கப்பட்ட இது, 1846இல் "குவானின்" எனப் பெயர்சூட்டப்பட்டது. 1900களில், குவானினை யூரிக்கமிலமாக மாற்றமுடியுமென்று, அதன் கட்டமைப்பைக் கண்டுபிடித்த "பிச்சர்" (Fischer) செய்துகாட்டினார்.

## இயல்புகள்
குவானின் தாயனை (டி. என். ஏ), ஆறனை (ஆர். என். ஏ) இரண்டிலும் காணப்படுகின்றது. இதன் அரோமட்டிக்கு (அரோமற்றிக்) வளையத்தில் இரண்டிற்கு மேற்பட்ட தனிமங்கள் (மூலகங்கள்) காணப்படுவதால் இது எதிர்மவளைய அரோமட்டிக் (Heterocyclic aromatic) வளையமாக இனங்காணப்படுவதுடன், குவானினின் நியூக்கிளியோசைட்டு, "குவானோசைட்டு" என்று அழைக்கப்படுகின்றது. கீற்றோ, ஈனோல் ஆகிய இ்ரு தானொத்தியங்கள் (Tautomers) குவானினுக்கு உண்டு. கீற்றோ பெரும்பான்மையாகவும், ஈனோல் சிறுபான்மையாகவும் காணப்படுகின்றது.

இது சைட்டோசினுடன் மூன்று ஐதரசன் பிணைப்புக்களை உருவாக்குகின்றது. சைட்டோசினின் அமைன் தொகுதி, ஐதரசன்/ஹைட்ரஜன் பிணைப்பு வழங்கியாகவும் C-2 கார்பனைல் மற்றும் N-3 அமைன் அணுக்கள், பிணைப்பு வாங்கிகளாகச் செயற்படுகின்றன. குவானினின் C-6 கார்பனைல் தொகுதி பிணைப்பு வாங்கியாகவும், N-1 மற்றும்  C-2இலுள்ள அமைன் தொகுதி பிணைப்பு வழங்கிகளாகவும் தொழிற்படுகின்றன. (படத்தைப் பார்க்க).

குவானின் வன்னமிலங்களால் நீரேற்றப்படும் போது, கிளைசின் அமினோவமிலமாகவும், கார்பன்டைஆக்சைடு (காபனீரொட்சைட்டு), கார்பன்மொனாக்சைடு (காபன்மொனொட்சைட்டு) ஆகிய சேர்மங்களாகவும் மாறுகின்றது. அடினினை விட விரைவாக ஒட்சியேற்றப்படும் குவானின், நீரிற் கரைதிறன் குறைந்தது. எனினும், ஐதான அமிலங்களிலும் காரங்களி்லும் அது கரையக்கூடியது. அதன் ஒட்சி மற்றும் அமைனோ கூட்டங்களுக்கிடையிலான மூலக்கூற்றிடை ஐதரசன் (ஹைட்ரஜன்) பிணைப்பால், 350&nbsp;°C எனும் உயர் உருகுநிலையை, குவானின் கொண்டிருக்கின்றது.

## மேலும் காண்க
* சைட்டோசின்

## உசாத்துணைகள்

## வெளி இணைப்புகள்
* நியூக்கிளியோடைட்டுகள் 
* மூலக்கூற்று உயிரியல்- ஓர் அறிமுகம் மின்னூல்
* குவானின் (ஆங்கிலம்)

பகுப்பு:உட்கருக்காரங்கள்
பகுப்பு:பியூரின்கள்
பகுப்பு:கரிமக் கனிமங்கள்
பகுப்பு:ஒப்பனை வேதிப்பொருட்கள்
தந்ததாதுக் கோயில் நூதனசாலை

**தந்தத்தாது கோயில் நூதனசாலை** அல்லது **தந்தத்தாது கோயில் அருங்காட்சியகம்** (சுருக்கமாக **சிறி தலதா நூதனசாலை**) என்பது தந்ததாதுக் கோயிலின் நூதனசாலை ஆகும். இது இலங்கையின் கண்டியிலுள்ள தலதாமாளிகையின் முதலாம் மாடியிலும் இரண்டாம் மாடியிலும் அமைந்துள்ளது. முதலாம் மாடியில் வரலாற்று பதிவுகள், மகாநாயக தேரர்களின் பட்டியல், கண்டி அரசர்களின் பட்டியல், அவர்களின் உருவப்படங்கள் போன்றவை காட்சிப்படுத்தப்பட்டுள்ளன. இரண்டாம் மாடியில் கலைப்பொருட்கள், பேழைகள் போன்ற சமயம் சார்ந்த பொருட்கள், சிலைகள், நகைகள் மற்றும் பல்வேறு இதர பொருட்கள் காட்சிப்படுத்தப்பட்டுள்ளன. கீர்த்தி சிறீ இராஜசிங்க மன்னனால் வழங்கப்பட்ட வெள்ளியினால் ஆன நீர்க்குடம், சிறி விக்கிரம இராஜசிங்கனால் வழங்கப்பட்ட வெள்ளியினாலான தொங்கும் விளக்கு, தாய்லாந்து மன்னன் பொரம் கொட்டினால அனுப்பப்பட்ட புத்தரின் பாதச்சுவடுகளின் வர்ணம் பூசப்பட்ட நகல், மொகில்புத்த தேரரின் உடல் நினைவுச்சின்னங்களைக் கொண்டுள்ள பேழை ஆகியவை இங்கு காட்சிப்படுத்தப்பட்டுள்ள தனித்துவம் மிக்க குறிப்பிடத்தக்க பொருட்களாகும். கீர்த்தி சிறீ இராஜசிங்க மன்னால் பயன்படுத்தப்பட்ட தலைப்பாகை, பருத்தி மேலாடை, மார்புப்பகுதியில் அணியும் ஆடை, சரவாலே எனும் காற்சட்டை, கரவனிய எனும் காற்சட்டைக்கு மேலே அணியும் பருத்தி ஆடை, கைக்குட்டை ஆகியனவும் இங்கு காட்சிப்படுத்தப்பட்டுள்ளன.

## மேற்கோள்கள்

பகுப்பு:இலங்கையின் அருங்காட்சியகங்கள்
பகுப்பு:கண்டி மாவட்டம்
பகுப்பு:கண்டியிலுள்ள கட்டடங்களும் கட்டமைப்புக்களும்
தைமின்

**தைமின்** (*Thymine*, , குறியீடு: **T** அல்லது **Thy**)என்பது தாயனையில் (டி. என். ஏ),  காணப்படுகின்ற பிரிமிடின் வழிமூலமான ஒரு நியூக்கிளியோச் சேர்மம் (சேர்வை) ஆகும். இது, அடினின், சைட்டோசின், குவானின் முதலான ஏனைய தாங்கிகளுடன் அல்லது உப்புமூலங்களுடன்  இணைந்து, ஒட்சியில் கரு அமிலத்தை அல்லது நியூக்கிளிக்கமிலத்தை அமைக்கின்றது. **5-மீதைல்யுராசில்** என்றும் இது அறியப்படுவதுண்டு.

## வரலாறு
தாயனையில் தைமின் காணப்பட, ஆறனையில் அது யுராசில்லால் பிரதியிடப்பட்டிருக்கின்றது. தைமினானது, 1893இல், ஆல்பர்ட் நியூமென், ஆல்பிரஸ்ட் கொசேல் ஆகியோரால், தைமஸ் சுரப்பியிலிருந்து பிரித்தெடுக்கப்பட்டது.

## அமைப்பு
தைமினின் மறுபெயர் குறிப்பிடுவது போல், யுராசில்லிற்கு அதன் ஐந்தாம் கார்பனில் மீதைலேற்றம் செய்வதன் மூலம் தைமினைப் பெற்றுக்கொள்ள முடியும். தாயனையில், அடினினுடன் இரு ஐதரசன் பிணைப்புக்களை உருவாக்கி, இணைந்துகொள்கின்றது தைமின்.

ஒட்சியில் இறைபோசுடன் தைமின் இணைந்து, "ஒட்சியில் தைமிடின்" எனும் நியூக்கிளியோசைட்டை உருவாக்குகின்றது. புற ஊதாக் கதிர்கள் மூலம் ஏற்படும் மாறல்களால் (mutation), அடுத்தடுத்த தைமின்கள், அல்லது சைட்டோசின்க்கள், "கிங்குகள்" எனும் தமின் ஈர்மங்கள் (dimer - இருபகுதியங்கள்/இருபடிச்சேர்மங்கள்) உருவாகின்றன்ன்ன. இவை, தாயனையின் சாதாரண தொழிற்பாட்டைப் பாதிக்கக் கூடியவை.

புற்றுநோய் பிணிநீக்கலில் பயன்படும் 5-புளோரோயுராசில் (5-fluorouracil / 5-FU) என்பது தைமினை ஒத்த ஒரு **மிடைப்போலிய (அனுசேப/வளர்சிதை) அன்னமம்**'' (Metabolic Analog) ஆகும். எனவே, தாயனை தொகுக்கப்படும் போது, இது தைமினுக்குப் பதிலாக இணைந்து, தாயனைத் தொகுப்பை நிறுத்தும். இச்செயற்பாட்டின் மூலம்,, இது புற்றுநோய்க்கலங்கள் (செல்கள்) பெருகுவதைத் தடுக்கின்றது.

## மேலும் காண்க
* யுராசில்
* அடினின்
* குவானின்

## உசாத்துணைகள்

## வெளி இணைப்புகள்
* நியூக்கிளியோடைட்டுகள் 
* மூலக்கூற்று உயிரியல்- ஓர் அறிமுகம் மின்னூல்
*தாயனை கட்டமைப்பு (ஆங்கிலம்)

பகுப்பு:உட்கருக்காரங்கள்
மிகிந்தலை அருங்காட்சியகம்

**மிகிந்தலை தொல்பொருள் நூதனசாலை** அல்லது **மிகிந்தலை தொல்பொருள் அருங்காட்சியகம்** (Mihintale Archaeological Museum) என்பது இலங்கையின் மிகிந்தலையில் அமைந்துள்ள தொல்பொருள் அருங்காட்சியகம் ஆகும். இவ்வருங்காட்சியகம் 1984 ஆம் ஆண்டில் கட்டப்பட்டது. இவ்வருங்காட்சியகம் இலங்கைத் தொல்பொருள் திணைக்களத்தினால் பராமரிக்கப்பட்டு வருகின்றது.
மிகிந்தலை மற்றும் அதனைச் சூழவுள்ள பிரதேசங்களிலிருந்து கண்டெடுக்கப்பட்ட பொருட்களே இங்கு காட்சிப்படுத்தப்பட்டுள்ளன. வெண்கலத்தினாலான சிறு உருவச்சிலைகள், புராதன காலத்தில் பயன்படுத்தப்பட்ட உபகரணங்கள், சுதை ஓவியங்களினதும் வர்ணந் தீட்டப்பட்ட ஓவியங்களினதும் எச்சங்கள் ஆகியவை இங்கு காட்சிப்படுத்தப்பட்டுள்ள குறிப்பிடத்தக்க பொருட்களாகும். அத்துடன் 9 ஆம் நூற்றாண்டுக் காலப்பகுதியைச் சேர்ந்த தங்க எழுத்துக்களால் பொறிக்கப்பட்ட ஓலைச்சுவடி, பௌத்த ஆலயம் ஒன்றில் இருந்து கண்டெடுக்கப்பட்ட நினைவு சின்னப் பேழை ஒன்றின் மாதிரி ஆகியவையே இத்தொல்பொருள் அருங்காட்சியகத்தில் காணப்படும் மிகவும் முக்கியத்துவம் வாய்ந்த காட்சிப்பொருட்கள்.

## இவற்றையும் பார்க்க
* இலங்கையில் உள்ள அருங்காட்சியகங்களின் பட்டியல்
* மிகிந்தலை

## மேற்கோள்கள்

பகுப்பு:இலங்கையின் அருங்காட்சியகங்கள்
பகுப்பு:அனுராதபுரம் மாவட்டம்
பாஞ்சாலங்குறிச்சி கோட்டை

**பாஞ்சாலங்குறிச்சி கோட்டை** என்பது தமிழ்நாட்டின் தூத்துக்குடி மாவட்டம், கோவில்பட்டி வட்டத்தில் உள்ள ஒட்டப்பிடாரம் ஊருக்கு வடக்கே இரண்டு கல் தொலைவில் இருந்த ஒரு தரைக் கோட்டையாகும்.

இந்தக் கோட்டை பாஞ்சாலங்குறிச்சி பாளையக்காரும், ஆங்கிலேயரை எதிர்த்து போரிட்டு உயிரிழந்த வீரபாண்டிய கட்டபொம்மன், ஊமைத்துரை ஆகியோர் வாழ்ந்த கோட்டையாகும். இது  35 ஏக்கருக்குமல் பரப்பளவு கொண்டது. இந்தக்கோட்டை பாஞ்சாலங்குறிச்சி ஊருக்கு மையத்தில் அமைந்திருந்தது. இந்தக்கோட்டை ஐந்நூறு அடி நீளமும், முந்நூறு அடி அகலமும் கொண்டதாக இருந்தது. இந்தக்கோட்டையின் முதன்மைவாயில் தெற்குநோக்கி இருந்தது. இந்த கோட்டையின் சுவர்கள் மண்ணால் கட்டப்பட்டவை ஆகும். இது கீழே அகலமாகவும், மேலே போகப்போக சரிவாகவும் சுமார் பனிரெண்டு அடி உயரத்துடனும், அடிப்பாகத்தின் அகலம் சுமார் பதினைந்து அடியும் உச்சியில் மூன்று அடியும் அகலம் கொண்டதாக இருந்தது. இக்கோட்டை இரட்டைச் சுவர்களாக கட்டப்பட்டு இடையில் கம்பு, உமி, வரகு, வைக்கோல் முதலியவற்றால் அடைக்கப்பட்டதாக இருந்தது. இதனால் கோட்டைச்சுவரை எளிதில் உடைக்க இயலாது. கோட்டையின் சுவர் வெளிப்புறம் செங்குத்தாகவும் உட்புறம் அதிகச்சரிவாகவும் கட்டப்பட்டிருந்தது. கோட்டையின் நான்கு மூலைகளிலும் கொத்தளங்கள்,  நடுவில் நடுவில் அலங்கங்களும், சிறுசிறு கொத்தளங்களும் இருந்தன. இந்த வெளிக்கோட்டைக்கு உள்ளே ஒரு காரைக்கோட்டையும் இருந்தது. வெளிக்கோட்டையைச் சுற்றி ஒரு இலந்தை முள்வேலியும் இருந்தது.  இது ஆஙகிலேயர்களால் அப்போது தகர்க்கப்பட்டு தரைமட்டமாக்கப்பட்டது. தற்போது இக்கோட்டையின் அடிபாகம் மட்டுமே எஞ்சியுள்ளது. இந்த எஞ்சிய அடிப்பகுதி தொல்லியல் துறையின் கட்டுப்பாட்டில் உள்ளது.

## புதிய கோட்டை
பாஞ்சாலங்குறிச்சிக் கோட்டையின் வடிவமைப்பை ஒத்த கோட்டையை பழைய கோட்டைக்கு அருகில்  1974 இல் அப்போதைய தமிழக முதல்வர் மு. கருணாநிதி ஆறு ஏக்கர் பரப்பளவில் எழுப்பினார். இந்தக்கோட்டை கொத்தளம், கொலுமண்டபம், ஜக்கம்மா தேவி கோயில் சுற்றிலும் மதில்சுவர் போன்றவற்றுடன் கட்டப்பட்டது. உள்ளே கட்டபொம்மனின் வரலாற்றை விளக்கும் ஓவியங்களும் இடம்பெற்றுள்ளன. உள்ளே தொல்பொருள் ஆய்வு மையம் செயல்படுகிறது. இக்கோட்டை 1977 முதல் சுற்றுலாதுறையின் பராமரிப்பில் இயங்கிவருகிறது.

## மேற்கோள்கள்

பகுப்பு:தமிழகக் கோட்டைகள்
பகுப்பு:தூத்துக்குடி மாவட்டம்
நாணய நூதனசாலை, கொழும்பு

**நாணய நூதனசாலை, கொழும்பு** அல்லது  **நாணய அருங்காட்சியகம், கொழும்பு** (Currency museum, Colombo) என்பது இலங்கையில் அமைந்துள்ள ஒரேயொரு நாணய அருங்காட்சியகம் ஆகும். இது கொழும்பின் புறக்கோட்டையில் அமைந்துள்ள இலங்கை மத்திய வங்கியில் தலைமைக் காரியாலயத்தில் அமைந்துள்ளது. கி.மு. 3 ஆம் ஆண்டிற்குப் பின்னர் புழக்கத்தில் இருந்த நாணயக்குற்றிகள் தொடக்கம் நவீன காலத்தில் புழக்கத்திலுள்ள நாணயக்குற்றிகள் மற்றும் நாணயத்தாள்கள் வரை இங்கு காட்சிப்படுத்தப்பட்டுள்ளன. அனுராதபுர யுகத்திலும், பொலன்னறுவை தொடக்கம் கோட்டை யுகத்திலும் காலனித்துவ காலத்திலும் பயன்படுத்திய நாணயங்களை இங்கு காணலாம். வெளிநாட்டு நாணயத்தாள்களும் இங்கு காட்சிப்படுத்தப்பட்டுள்ளன.

## திறக்கும் நேரம்
இவ்வருங்காட்சியகத்தினுள் உள்நுழைவதற்கு பிரத்தியேகக் கட்டணங்கள் எதுவும் இல்லை. வாரநாட்களில் திங்கள் முதல் சனிக்கிழமை வரை காலை 9.00 மணி தொடக்கம் மாலை 5.00 மணி வரை இவ்வருங்காட்சியகம் திறந்திருக்கும். பொதுசன விடுமுறைகளிலும் வங்கி விடுமுறைகளிலும் இவருங்காட்சியகம் திறக்கப்படமாட்டாது.

## இவற்றையும் பார்க்க
* இலங்கையில் உள்ள அருங்காட்சியகங்களின் பட்டியல்

## மேற்கோள்கள்

## வெளி இணைப்புகள்
* Taking count of ancient coins
* New Economic History Museum of Sri Lanka in Colombo Fort relates a fascinating story 

பகுப்பு:இலங்கையின் அருங்காட்சியகங்கள்
பகுப்பு:கொழும்பு மாவட்டம்
தபால் நூதனசாலை, கொழும்பு

**தபால் நூதனசாலை, கொழும்பு** அல்லது **தபால் அருங்காட்சியகம், கொழும்பு** (Postal museum, Colombo) என்பது இலங்கையில் அமைந்துள்ள தேசிய தபால் அருங்காட்சியகம் ஆகும். இது இலங்கையின் கொழும்பில் அமைந்துள்ள தபால்த் திணைக்கள தலைமைக் காரியாலயத்தில் அமைந்துள்ளது. 1918 தொடக்கம் 1925 ஆம் ஆண்டு வரையிலான காலப்பகுதியில் மத்திய தந்தி அலுவலகத்தில் (Central Telegraph Office) இவ்வருங்காட்சியகம் இயங்கி வந்தது. பின்னர் 1994 ஆம் ஆண்டில் கொழும்பிலுள்ள பொது அஞ்சலகத்திற்கு அருங்காட்சியகம் இடமாற்றப்பட்டது. மீண்டும் 2010 ஆம் ஆண்டு சூலை மாதம் 6 ஆம் திகதி  தேசிய தபால் அருங்காட்சியகம் திறந்து வைக்கப்பட்டது. இடச்சுக்காலத் தபால் நிலையங்கள், அரிதான தபாற்தலைகள், உபகரணங்கள், தபாற்பெட்டிகள் பற்றிய அடிப்படைத் தகவல்களை இங்கு அறியலாம். இலங்கைத் தபால்த் திணைக்களம் பற்றிய படங்களும் இங்கு காட்சிப்படுத்தப்பட்டுள்ளன.

## இவற்றையும் பார்க்க
* இலங்கையில் உள்ள அருங்காட்சியகங்களின் பட்டியல்

## மேற்கோள்கள்

பகுப்பு:இலங்கையின் அருங்காட்சியகங்கள்
பகுப்பு:கொழும்பு மாவட்டம்
இசுருமுனிய நூதனசாலை

**இசுருமுனிய நூதனசாலை** அல்லது **இசுருமுனிய அருங்காட்சியகம்** (Isurumuniya Archaeological Museum) என்பது இலங்கையின் இசுருமுனியவில் அமைந்துள்ள ஓர் அருங்காட்சியகம் ஆகும். இவ்வருங்காட்சியகம் இசுருமுனி விகாரையில் 1984 ஆம் ஆண்டில் நிறுவப்பட்டது. இவ்வருங்காட்சியகம் இலங்கைத் தொல்பொருள் திணைக்களத்தினால் பராமரிக்கப்பட்டு வருகின்றது. இசுருமுனிய விகாரை வளாகத்தில் காணப்படும் சிற்பச் செதுக்கல்களே இங்கு அதிகமாகக் காட்சிப்படுத்தப்பட்டுள்ளன. இவற்றுள் மிகவும் பிரசித்தமானது ஐந்தாம் நூற்றாண்டைச் சேர்ந்த *இசுருமுனிய காதலர் சிலை* எனும் சிற்பச் செதுக்கல் ஆகும். இது குப்தர் கால வடிவமைப்பை ஒத்ததாகக் காணப்படுகின்றது. இது அரச தோட்டைத்தில் கண்டெடுக்கப்பட்டதாகக் கருதப்படுகின்றது.

## திறக்கும் நேரம்
ஒவ்வொரு நாளும் காலை 8.00 மணி தொடக்கம் மாலை 6.00 மணி வரை இவ்வருங்காட்சியகம் திறந்திருக்கும். பொதுசன விடுமுறைகளிலும் வங்கி விடுமுறைகளிலும் இவ்வருங்காட்சியகம் திறக்கப்படமாட்டாது.

## மேற்கோள்கள்

பகுப்பு:இலங்கையின் அருங்காட்சியகங்கள்
பகுப்பு:அனுராதபுரம் மாவட்டம்
புதுருவாகல நூதனசாலை

**புதுருவாகல நூதனசாலை** அல்லது **புதுருவாகல அருங்காட்சியகம்** (Buduruwagala Archaeological Museum) என்பது இலங்கையின் புதுருவகலவில் அமைந்துள்ள ஓர் அருங்காட்சியகம் ஆகும். இது 1988 ஆம் ஆண்டில் கட்டப்பட்டது. இவ்வருங்காட்சியகம் இலங்கைத் தொல்பொருள் திணைக்களத்தினால் பராமரிக்கப்பட்டு வருகின்றது. புதுருவாகல மற்றும் அதனைச் சூழவுள்ள பிரதேசங்களிலிருந்து கண்டெடுக்கப்பட்ட பொருட்களே இங்கு காட்சிப்படுத்தப்பட்டுள்ளன. அனுராதபுரம், பொலன்னறுவை மற்றும் கண்டி ஆகிய இராசதானிகளை சேர்ந்த நினைவுச் சின்னங்களும் இங்கு காட்சிப்படுத்தப்பட்டுள்ளன 

## திறக்கும் நேரம்
செவ்வாய் தவிர்ந்த மற்றைய வாரநாட்களில் காலை 8.30 மணி தொடக்கம் மாலை 5.00 மணி வரை இவ்வருங்காட்சியகம் திறந்திருக்கும். பொதுசன விடுமுறைகளிலும் வங்கி விடுமுறைகளிலும் இவ்வருங்காட்சியகம் திறக்கப்படமாட்டாது.

## இவற்றையும் பார்க்க
* இலங்கையில் உள்ள அருங்காட்சியகங்களின் பட்டியல்

## மேற்கோள்கள்

பகுப்பு:இலங்கையின் அருங்காட்சியகங்கள்
பென்சோயிக் நீரிலி

**பென்சோயிக் நீரிலி** *(Benzoic anhydride)* என்பது பென்சோயிக் அமிலத்தினுடைய அமில நீரிலியாகும். இதன் மூலக்கூறு வாய்ப்பாடு C14H10O3 ஆகும். இதுவே எளிமையானதும் சீரொழுங்கு மிக்கதுமான அரோமாட்டிக் அமில நீரிலியாகும். பென்சோயிக் அமிலத்தை நீர்நீக்க வினைக்கு உட்படுத்தினால் பென்சோயிக் நீரிலியைத் தயாரிக்க முடியும். பென்சோயிக் எசுத்தர்கள் தயாரிப்பதற்கான இலகுவான வழிமுறைகளை இவை கொடுக்கின்றன. நீராற்பகுப்பு வினைகளுக்கு அசிட்டிக் எசுத்தர்களை விடப் பென்சோயிக் எசுத்தர்கள் அதிக நிலைப்புத்தன்மை கொண்டுள்ளன. மூலக்கூறில் உள்ள ஆல்ககால் வேதி வினைக்குழுக்கள் இதனால் பாதுகாக்கப்படுகின்றன.

## மேற்கோள்கள்

பகுப்பு:அமில நீரிலிகள்
பகுப்பு:பென்சோயேட்டு எசுத்தர்கள்
பகுப்பு:பென்சாயிக் அமிலங்கள்